Ettepanek: NÕUKOGU OTSUS EMP ühiskomitees Euroopa Liidu nimel võetava seisukoha kohta, mis käsitleb EMP lepingu protokolli nr 31 (koostöö kohta teatavates valdkondades väljaspool nelja vabadust) muudatust /* COM/2014/0141 final - 2014/0080 (NLE) */





SELETUSKIRI 1. ETTEPANEKU TAUST Nõutava õiguskindluse ja siseturu ühtsuse tagamiseks peab EMP ühiskomitee pärast asjaomaste ELi õigusaktide vastuvõtmist integreerima need võimalikult kiiresti Euroopa Majanduspiirkonna lepingusse. Käesoleva ühiskomitee otsuse eelnõu eesmärk on lisada EMP lepingusse programm Horisont 2020. See võimaldaks EMP/EFTA riikidel kasutada täielikult ära võimalusi, mida pakub see ELi kõigi aegade suurim teadusuuringute ja innovatsiooni programm, mille raames tehakse seitsme aasta jooksul (2014-2020) kättesaadavaks ligi 80 miljardi euro suurune summa. EMP/EFTA riikide osalemisel programmis Horisont 2020 on mõju eelarvele, sest need riigid mitte üksnes ei osale programmi raames algatustes, vaid toetavad neid ka rahaliselt. See on põhjus, miks tuleb käesolev ühiskomitee otsuse eelnõu vastu võtta nõukogu otsuse kujul. 2. KONSULTEERIMINE HUVITATUD ISIKUTEGA JA MÕJU HINDAMINE Programmi Horisont 2020 kaasamise mõju Eelmised raamprogrammid on kaasatud EMP lepingu protokolli nr 31 artikli 1 lõikesse 5. Kõnealuse sätte kohaselt loetakse ka raamprogrammidest tulenevaid õigusakte selle artikliga hõlmatuks. Selline lisamine on olnud väga kasulik, sest nii ei ole olnud vaja lisada iga programme käsitlevat õigusakti eraldi, mis tooks kaasa lisatööd ja menetlusi. Seega ei ole EMP lepingusse eraldi lisatud õigusakte, millega luuakse eriprogrammid ja sätestatakse eeskirjad raamprogrammides osalemiseks ja tulemuste levitamiseks. Ühiskomitee otsuse eelnõus kohaldatakse sama inkorporeerimise meetodit ja seega sisaldab see sätet Horisont 2020 raammääruse lisamise kohta artikli 1 lõikesse 5. Määrus (EÜ) nr 294/2008[1], millega asutatakse Euroopa Innovatsiooni- ja Tehnoloogiainstituut, on lisatud EMP lepingu protokolli nr 31 artikli 1 lõikesse 11. Määrust on muudetud määrusega (EL) nr 1292/2013, ja kõnealune muudatus peab kajastuma EMP lepingus. Ühiskomitee otsuse eelnõu sisaldab seetõttu sätet muutmisakti lisamise kohta artikli 1 lõikesse 11. 3. ETTEPANEKU ÕIGUSLIK KÜLG Euroopa Parlamendi ja nõukogu määrus (EL) nr 1291/2013, 11. detsember 2013, millega luuakse teadusuuringute ja innovatsiooni raamprogramm „Horisont 2020” aastateks 2014–2020 ning tunnistatakse kehtetuks otsus nr 1982/2006/EÜ[2] Euroopa Parlamendi ja nõukogu määrus (EL) nr 1292/2013, 11. detsember 2013, millega muudetakse määrust (EÜ) nr 294/2008, millega asutatakse Euroopa Innovatsiooni- ja Tehnoloogiainstituut[3] Komisjon esitab nõukogule EMP ühiskomitee otsuse eelnõu, et nõukogu kiidaks selle heaks kui ELi seisukoha. Komisjon loodab, et ta saab seisukoha EMP ühiskomitees esitada esimesel võimalusel. 4. MÕJU EELARVELE EMP/EFTA riigid osalevad programmis Horisont 2020 ning kasutavad ära rahastamisvõimalusi, nagu on sätestatud EMP lepingu VI osas. Samal ajal peavad EMP/EFTA riigid seda programmi rahaliselt toetama, nagu on sätestatud EMP lepingu artiklis 82. 2014/0080 (NLE) Ettepanek: NÕUKOGU OTSUS EMP ühiskomitees Euroopa Liidu nimel võetava seisukoha kohta, mis käsitleb EMP lepingu protokolli nr 31 (koostöö kohta teatavates valdkondades väljaspool nelja vabadust) muudatust EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 173 lõiget 3 ja artikli 182 lõiget 1, koostoimes artikli 218 lõikega 9, võttes arvesse nõukogu 28. novembri 1994. aasta määrust (EÜ) nr 2894/94 Euroopa Majanduspiirkonna lepingu rakendamise korra kohta,[4] eriti selle artikli 1 lõiget 3, võttes arvesse Euroopa Komisjoni ettepanekut ning arvestades järgmist: (1) Euroopa Majanduspiirkonna leping[5] („EMP leping”) jõustus 1. jaanuaril 1994. (2) Kooskõlas EMP lepingu artikliga 98 võib EMP ühiskomitee oma otsusega muu hulgas muuta selle protokolli nr 31. (3) EMP lepingu protokoll nr 31 sisaldab sätteid koostöö kohta teatavates valdkondades väljaspool nelja vabadust. (4) Asjakohane on laiendada EMP lepingu osaliste koostööd nii, et see hõlmaks Euroopa Parlamendi ja nõukogu 11. detsembri 2013. aasta määrust (EL) nr 1291/2013, millega luuakse teadusuuringute ja innovatsiooni raamprogramm „Horisont 2020” aastateks 2014–2020 ning tunnistatakse kehtetuks otsus nr 1982/2006/EÜ[6]. (5) Asjakohane on laiendada EMP lepingu osaliste koostööd nii, et see hõlmaks Euroopa Parlamendi ja nõukogu 11. detsembri 2013. aasta määrust (EL) nr 1292/2013, millega muudetakse määrust (EÜ) nr 294/2008, millega asutatakse Euroopa Innovatsiooni- ja Tehnoloogiainstituut[7]. (6) Seepärast tuleks vastavalt muuta EMP lepingu protokolli nr 31, et kõnealune laiendatud koostöö saaks alata 1. jaanuarist 2014. (7) Liidu seisukoht EMP ühiskomitees peaks põhinema lisatud otsuse eelnõul, ON VASTU VÕTNUD KÄESOLEVA OTSUSE: Artikkel 1 EMP lepingu protokolli nr 31 kavandatava muutmise suhtes EMP ühiskomitees Euroopa Liidu nimel võetav seisukoht põhineb käesolevale otsusele lisatud EMP ühiskomitee otsuse eelnõul. Artikkel 2 Käesolev otsus jõustub selle vastuvõtmise päeval. Brüssel, Nõukogu nimel eesistuja [1] ELT L 97, 9.4.2008, lk 1. [2] ELT L 347, 20.12.2013, lk 104. [3] ELT L 347, 20.12.2013, lk 174. [4] EÜT L 305, 30.11.1994, lk 6. [5] EÜT L 1, 3.1.1994, lk 3. [6] ELT L 347, 20.12.2013, lk 104. [7] ELT L 347, 20.12.2013, lk 174.